Ριζάρι Πέλλας

Το Ριζάρι είναι χωριό που ανήκει στον Δήμο Έδεσσας, της Περιφερειακής Ενότητας Πέλλας. Βρίσκεται περίπου 7 χλμ. νοτιοανατολικά από το κέντρο της Έδεσσας και περίπου 85 χλμ. δυτικά της πόλης της Θεσσαλονίκης. Σύμφωνα με απογραφή του 2021 το Ριζάρι έχει πληθυσμό 896 κατοίκους ενώ με αυτήν του 2011, είχε 1.132«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10521 (σελ. 47 του pdf).

 Ο Ιερός Ναός 318 Θεοφόρων Πατέρων Ριζαρίου  
Ο Ιερός Ναός των 318 Θεοφόρων Πατέρων Ριζαρίου άρχισε να χτίζεται το 1958 επί εφημερίας του πατρός Αθανασίου Μπελαντόνα και επί Μητροπολίτου Εδέσσης – Πέλλας. Οι εργασίες ανεγέρσεως ήρθαν σε πέρας το 1968. Τον Μάιο του 1972 έγιναν τα εγκαίνια του Ναού υπό του Μητροπολίτου Εδέσσης – Πέλλας και Αλμωπίας κ.κ Καλλίνικου και εφημερίας του πατρός Ιωάννη Γκαούτση. Ο Ιερός Ναός των Αγίων 318 Θεοφόρων Πατέρων Ριζαρίου είναι ο μοναδικός ενοριακός ναός με αυτή την ονομασία και εορτάζει μια Κυριακή πριν την Πεντηκοστή. Είναι αφιερωμένος στην μνήμη των 318 Αγίων Πατέρων, οι οποίοι έλαβαν μέρος στην Α' Οικουμενική Σύνοδο που συνήλθε στην Νίκαια της Βιθυνίας το 325. 

 Ιερό Εξωκλήσι Αγίου Αθανασίου 
Το Ιερό εξωκκλήσι του Αγίου Αθανασίου άρχισε να χτίζεται το 1995 και τελείωσε στα μέσα του 1996 επί εφημερίας του π. Γεώργιου Δημητρίου. Ονομάστηκε έτσι διότι ο παλαιός ναός του χωριού ήταν προς τιμήν του Αγίου Αθανασίου. Χτίστηκε στον χώρο αυτό έπειτα από επιθυμία των κατοίκων της ενορίας του Ριζαρίου, διότι εκεί μαζεύονται κάθε Πρωτομαγιά και στον τόπο αυτό ήθελαν να υπάρχει ένα εξωκλήσι.

 Βυζαντινό γεφύρι 
Στον ποταμό του Ριζαρίου κατά το παρελθόν υπήρξε το πέτρινο καμαρωτό βυζαντινό γεφύρι το οποίο καταστράφηκε ολοκληρωτικά κατά τις μεγάλες πλημμύρες του 1978/79.

 Υποδομή 
Το πλήρως ανακατασκευασμένο Δημοτικό Γήπεδο Ριζαρίου, βρίσκεται στο κέντρο σχεδόν του χωριού και αποτελεί ένα από τα ομορφότερα και πιο σύγχρονα γήπεδα του Δήμου Έδεσσας και της ευρύτερης περιοχής του Ν. Πέλλας. Ο αγωνιστικός χώρος του γηπέδου, αποτελείται από φυσικό χλοοτάπητα και στη νότια πλευρά του, υπάρχουν δύο κερκίδες χωρητικότητας περίπου 700 ατόμων. Παράλληλα, στο γήπεδο υπάρχουν αποδυτήρια με πολλές ανέσεις για τους ποδοσφαιριστές και τους διαιτητές και κυλικείο προς εξυπηρέτηση του φίλαθλου κόσμου. Τέλος, ο χώρος του γηπέδου περικλείεται από περίφραξη και δεντροστοιχίες δίνοντας μια ευχάριστη ποδοσφαιρική ατμόσφαιρα. Η ποδοσφαιρική ομάδα του χωριού ονομάζεται «Αθλητικός Σύλλογος Ορφέας Ριζαρίου» και ιδρύθηκε τον Φεβρουάριο του 1944. 

Όπως μας ανέφερε ο Πρόεδρος του Συλλόγου Χαράλαμπος Σαμαρτζίδης «Με πρωτοβουλία του Μορφωτικού Πολιτιστικού Συλλόγου Νέων Ριζαρίου και στα πλαίσια συνεργασίας με το σύλλογο «Αγάπη για το παιδί» Θεσσαλονίκης συγκεντρώνονται είδη ρουχισμού και τρόφιμα για άπορες οικογένειες και για διάφορα ιδρύματα». Ο κ. Σαμαρτζίδης εξέφρασε επίσης τις θερμές ευχαριστίες του προς τους συγχωριανούς του για την βοήθεια τους στο έργο αυτό, αλλά και προς όλο τον κόσμο για την πολύτιμη βοήθεια και την συμπαράσταση του προς τον Σύλλογο.

«Ο Πολιτιστικός Μορφωτικός Σύλλογος Νέων Ριζαρίου είχε την τιμή, με την βοήθεια του συνδιοργανωτή Απόστολου Εμμανουηλίδη, να συμμετάσχει στο φεστιβάλ παραδοσιακών χορών και χορωδιών που πραγματοποιήθηκε στην Μεγάλη Πατριαρχική Του Γένους Σχολή στην Κωνσταντινούπολη. Με μεγάλη ευχαρίστηση παρακολούθησε κάποια από τα μαγευτικά μέρη και μνημεία καθώς και περιηγήθηκε στα στενά του Βοσπόρου. Επιπλέον, είχε την τιμή να λάβει από τη διευθύντρια της Πατριαρχικής Σχολής την κ. Βικτώρια Λαιμοπούλου ένα αναμνηστικό δίπλωμα για την συμμετοχή του στο φεστιβάλ»

 Χλωρίδα και πανίδα 
Στα υψώματα του Ριζαρίου ευδοκιμεί το αυτοφυές αγριολούλουδο-βότανο παιώνια, το οποίο είναι γνωστό από την αρχαιότητα για τις θεραπευτικές του ιδιότητες. Κατά την αρχαιότητα ήταν ευρέως γνωστό και σύμφωνα με την ελληνική μυθολογία το χρησιμοποιούσε και ο Ασκληπιός.

Στις 28.04.2024 ο Πολιτιστικός Μορφωτικός Σύλλογος Νέων Ριζαρίου πραγματοποίησε την πρώτη περιβαλλοντική εξόρμηση-περίπατο επάνω στο βουνό με πληθώρα φυσιοδιφών να συμμετέχουν καθώς την κίνηση αυτή στήριξαν και συμμετείχαν ο Ορειβατικός Σύλλογος Έδεσσας (Ε.Ο.Σ.) και ο Φυσιολατρικός Όμιλος Έδεσσας (Φ.Ο.Ε.). Απώτερος σκοπός της δράσης αυτής η προάσπιση τόσο της ίδιας της φύσης αλλά και η ανάδειξη της παιώνιας. 
μικρογραφία|311x311εσ|Εξόρμηση στο Ριζάρι.
καθόλου|μικρογραφία|223x223εσ|Παιώνια.

 Προϊόντα παραγωγής & Kiwi Festival 
Η Τοπική Κοινότητα Ριζαρίου είναι γνωστή για τα ακτινίδια και τα ροδάκινά της, που καλλιεργούνται στην περιοχή και γίνονται μαρμελάδες, χυμοί και κονσερβοποιημένα. Το Ριζάρι γιορτάζει κάθε χρόνο στα τέλη Οκτώβρη τη γιορτή του ακτινίδιου, το KIWI FESTIVAL που περιλαμβάνει γεύσεις με βάση το ακτινίδιο, μουσική, χορό και τοπικά προϊόντα από το χωράφι του αγρότη.

 Παραπομπές 

Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας